Re: Re: Re: Re: DLCD/DLC MiniXP BSOD
Re: Re: Re: UEFI and GPT
Re: Re: win81 Go VHD
Re: Re: Re: win81 Go VHD Khalendara ena ya motheo ya Lekgetho e entswe ho tataisa molefalekgetho mabapi le matsatsi a ho qetela a dikarolo tse ka sehloohong tsa balefalekgetho.
Batho ka bomong
Sehla sa Lekgetho – Sehla sa Lekgetho sa batho ka bomong ka tlwaleo se qala ka Phupu ho isa ho Pudungwana (bakeng la balefalekgetho ba fumanang moputso feela), ha ba fumanang moputso le lekeno le leng hodima moo, ba na le ho fihlella mafelong a Pherekgong ho faela ka eFiling. Ebang o lebetse 'password' ya hao, etela leqephe la rona mme o letsetse Call Centre ya rona hore o e fumane hape.
Beng ba mesebetsi - Lekgetho la Lefa ha o ntse o fumana moputso (PAYE)
Dikgwebo tsohle tse lokelang ho ingodisetsa PAYE, di tlameha ho latela lenane lena le ka tlase:
Kgwedi ka nngwe – EMP201 e tlameha ho nyehelwa kgwedi ka nngwe – ka la 7 la kgwedi e latelang kapa pele ho Labohlano* la pele ho letsatsi leo ebang la 7 le wela mafelong a beke kapa letsatsing la phomolo.
Sehla sa Lekgetho - Dikhampani, ho kenyeleditswe le di-CC’s,‐mekgatlo ya boikopanyi le Dikoporasi tsa Taolo ya Meaho ya Bodulo, di lokela ho nehelana ka Kgutliso ya Lekeno: Dikhampani le Dikoporasi tse Kwetsweng (IT14) dikgweding tse 12 ho tloha ka nako eo dilemo tsa bona tsa ditjhelete di felang ka yona.
Lekgetho la Boleng bo ekeditsweng (VAT)
Ka letsoho - nyehelo ya VAT201 le tefo di tlameha ho etswa ka la 25 la kgwedi. Ho hlokomelwe hore morekisi ka mong a ka ba saekeleng ya VAT e fapaneng le ya e mong
Mokgwa wa elektronike (eFiling) - nyehelo ya tefo ya VAT201 e tlameha ho etswa ka letsatsi la ho qetela la kgwebo kgweding
Dikgwebo tse nnyane
Dikgwebo tse nnyane tse welang ho e meng ya mekgahlelo e ka hodimo (CC, mekgatlo ya boikopanyi) di tlameha ho latela lenane le hlalositsweng ka hodimo.
Dikgwebo tse nnyane tse ingodiseditseng Lekgetho la Phaello di tlameha ho latela lenane le hlalositsweng ka tlase mona:
Lekgetho la phaello le tsa kenngwa selemo ka seng selemong sa hlhlobo se qalang maqalong a Tlhakubele a selemo se seng ho fihlela mafelong a Tlhakubele a selemo se latelang. Sena se tla kenyeletsa le ditefo tse pedi tsa dinako tsa dikgwedi tse tshelela.
*Ka kopo hlokomela hore ebang letsatsi le hlwailweng le wela mafelong a beke kapa ka letsatsi la phomolo, letsatsi le tlang ho sebetsa hore o phethe boitlamo ba hao ke la ho qetela la kgwebo pele ho letsatsi leo.